Slavín

Slavín a szovjet katonák emlékműve és Pozsony egyetlen működő háborús temetője. A temető 1957 és 1960 között épült, az ünnepélyes átadásra a város Vörös Hadsereg általi elfoglalásának 15. évfordulója alkalmából, 1960. április 3-án került sor. A komplexum tervezője Ján Svetlík szlovák szobrász és építész volt. 1962-ben Slavínt Csehszlovákia nemzeti kulturális műemlékévé nyilvánították. Hat tömegsírba és 278 egyéni sírba temették el a Vörös Hadsereg 6845 katonáját, akik a második világháború idején, 1945 áprilisában vesztették életüket a városért és Nyugat-Szlovákiáért vívott harcokban. Helyszín Slavín a Kis-Kárpátok lábánál található, és Pozsony egyik turisztikai látványossága. Elhelyezkedéséből adódóan kedvelt kilátó is, hiszen teraszáról gyönyörű kilátás nyílik egész Pozsonyra. Ján Svetlík terve egy vállalkozói és művészcsoport együttműködésével jött létre: Bártfay Tibor, Jozef Kostka, Rudolf Pribiš, Ján Kulich, Ladislav Snopek, Alexander Trizuljak, Juraj Kren és Dezider Casti közreműködésével. A teljes terv figyelembe vette az elesett katonák meglévő sírjait. Az uralkodó obeliszkhez közeledve, hatalmas lépcsőfokok vonzzák a figyelmet, a sírok sorait saját emlékmű díszíti. Ez fokozza a központi főemlékmű hatását. A teljes komplexum tengelye úgy van beállítva, hogy közvetlenül mögötte Pozsonyra nyílik a panoráma. Az emlékmű Az emlékmű központi része egy díszterem (ravatalozó), melynek eleme egy 39,5 m magas, obeliszk alakú szobor. Tetején Alexander Trizuljak szlovák szobrász szobra áll, amely egy zászlót kitűző szovjet katonát ábrázol. A díszterem márvánnyal bélelt kazettás bejárati ajtaját kívülről Rudolf Pribiš bronz domborművei díszítik, felidézve a második világháború viszontagságait. A csarnok falain a szlovák városok nevei és a Vörös Hadsereg általi elfoglalásuk dátumai vannak vésve. Ezenkívül a falon egy sírfelirat is található, amely a következőképpen szól: A főemlékmű környéke tele van a 20. század számos szlovák szobrászának: Ladislav Snopek, Bártfay Tibor, Ján Kulich, Jozef Kostek és Ján Svetlík alkotásaival. A komplexum 10 000 négyzetméteres, területén Ján Kulich Po boji (Harc után), Bártfay Tibor Nad hrobom spolubojovníka (A harcostárs sírjánál), Súsošie vďaky (A hála szobra) szobrai találhatók.) Jozef Kostka alkotása, a temető bejáratánál pedig Ladislav Snopek Prísaha na bojovú zástavu (Fogadalom) emlékműve áll. Slavín az a hely, ahol a szocialista Csehszlovákiába látogatva minden külföldi delegációnak illett meglátogatnia, hogy tisztelegjen az elesettek előtt. Manapság Slavínt gyakran nem hivatalosan, de többnyire a volt Szovjetunió országaiból látogatják. Jelentős események 2005-ben Slavínt meglátogatta Vlagyimir Putyin orosz elnök szlovákiai látogatása alkalmából George Bushsal folytatott találkozó keretében, majd öt évvel később utódja, Dmitrij Medvegyev is a temetőben tartózkodott. Április 4-én, Pozsony Vörös Hadsereg általi elfoglalásának évfordulóján itt kerül sor a szovjet katonák emlékének szentelt megemlékezésre. Az ünnepségen hagyományosan Szlovákia elnöke is részt vesz. Szergej Lavrov orosz külügyminiszter 2015-ben, Pozsony felszabadításának 70. évfordulóján járt a komplexumban. Képgaléria Jegyzetek Fordítás Ez a szócikk részben vagy egészben a Slavín című lengyel Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Szovjet hősi emlékmű-szoborcsoport (1.) Köztérkép (magyarul) Slavín Slovakia.travel (magyarul) Slavín Visitbratislava.com (angolul) Danica Janiaková: Prechádzky po Bratislave: ilustrovaný sprievodca. Bratysława: Perfekt, 2004. Martin Kusý: Architektúra na Slovensku. Bratysława: SFVU Pallas, 1971